CELEX: 62009CN0072
Language: fi
Date: 2009-02-18 00:00:00
Title: Asia C-72/09: Ennakkoratkaisupyyntö, jonka Cour de cassation (Ranska) on esittänyt 18.2.2009 – Établissements Rimbaud SA v. Directeur général des impôts ja Directeur des services fiscaux d’Aix-en-Provence

1.5.2009   
            
            
               FI
            
            
               Euroopan unionin virallinen lehti
            
            
               C 102/12
            
         Ennakkoratkaisupyyntö, jonka Cour de cassation (Ranska) on esittänyt 18.2.2009 – Établissements Rimbaud SA v. Directeur général des impôts ja Directeur des services fiscaux d’Aix-en-Provence
   (Asia C-72/09)
   2009/C 102/18
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Kantaja: Établissements Rimbaud SA
   
      Vastaajat: Directeur général des impôts ja Directeur des services fiscaux d’Aix-en-Provence
   
      Ennakkoratkaisukysymys
   
   Onko yleisen verolain (code général des impôts) 990 D §:n ja sitä seuraavien pykälien kaltainen lainsäädäntö, sellaisena kuin se oli tuolloin voimassa, ristiriidassa Euroopan talousalueesta tehdyn sopimuksen 40 artiklan kanssa, kun tässä lainsäädännössä vapautetaan Ranskassa sijaitsevien kiinteistöjen myyntiarvosta kannettavasta 3 prosentin suuruisesta verosta yhtiöt, joiden kotipaikka on Ranskassa, ja edellytetään tämän verovapauden saamiseksi yhtiöltä, jonka kotipaikka on Euroopan talousalueeseen kuluvassa maassa, joka ei ole Euroopan unionin jäsenvaltio, että Ranskan ja kyseisen valtion välillä on tehty sopimus hallinnollisesta avunannosta veropetosten ja veron kiertämisen estämiseksi tai että kansalaisuuteen perustuvaa syrjintää koskevan kieltolausekkeen sisältävän sopimuksen mukaan näitä oikeushenkilöitä ei saa verottaa ankarammin kuin Ranskaan sijoittautuneita yhtiöitä?